سنی‌آنلاین: پاکستانِ «پی‌آی‌ای»ءِ بالی/هواپیما زیگیں روچا (چهارشنبه 17 آذر / 7 دسمبر2016) کپتگ اَت، تمامیں چهل‌‌وهشتیں مسافر کشگ بوتنت.
“محمد اعظم سگل”، «پی‌آی‌ای» شرکتِ مدیرا گوشتگ مے خلبان/بال دیوکا پیش چه پیشامدا گوانک جتگ ؤ گوشتگی که بالیِ موتورا فنّی مشکلے هست.
اِے بالی ئا 42 مسافر، 5 هزمت‌کار ؤ یک مهندسے سوار بوتگ.
پاکستانِ رسانکانی هالا اے بالی په شماره پی-کی۶۶۱ ساهت 3 ظهرا چه «چترالا» دیم په اسلام آباد بال کرتگ، بلے 90 دقیقه‌یا رند، پیش چه اسلام آبادِ بالی‌پٹِّ رسگا، رابطه‌ای گوں مرکز ؤ بنجاها کهت بوتگ.
اِے بالیِ کپگِ سوب انگتا زانگ نبوتگ، پاکستانی رسانکدراں گوشتگ که اِے بالیِ «سیاهیں پیٹی» درکپتگ.
واجه “جنید جمشید”، پاکستانِ بلاهیں تبلیغی گوں وتی بانُکا مَں همے بالیا سوار بوتگنت ؤ کشگ بوتگنت. واجهِ جنازه باندا دارالعلوم کراچیا وانگ بیت.
نواز شریف پاکستانِ سروزیر ؤ دگه بازیں عالم ؤ زانتکاریا مَں وتی پیگاماں چه اِے پیشامدا وتی اپسوز درشاں کرتگ.